Wekîlê HDPyî yê Çewlîgî Erdal Aydemîrî pê vernîyazêkî destûrê seydwanîya heywanan ê koyîyan vist rojdem û waşt ke Wezîrê Zîret û Daristanan Bekîr Pakdemîrlî cewab bido ci.
Aydemîrî vat: ''Şarê Çewlîgî wina pawitêne ke heywanê koyîyî do bêrê pawitene la Mudirîya Parkan ê Mîllîyan û Pawitişê Xoza semedê seydîya heywanan ê koyîyan destûr da. No destûrê seydîye bi sebebê hêrsê şarê Çewlîgî.''
Aydemîrî vernîyaz de nê persî pers kerdî:
-Şima do bira seydîya heywanan vindarnê?
-Şima do semedê pawitişê heywanan ê koyîyan xebatêk bikerê?
